ddrg/super_eurlex huggingface dataset:
Sklep sveta

z dne 6. junija 2003

o podpisu sporazumov med Evropsko unijo in Združenimi državami Amerike o izročitvi in medsebojni pravni pomoči v kazenskih zadevah

(2003/516/ES)

SVET EVROPSKE UNIJE JE –

ob upoštevanju Pogodbe o Evropski uniji in zlasti členov 24 in 38 Pogodbe,

ob upoštevanju naslednjega:

(1) Države članice Evropske unije sodelujejo v kazenskih zadevah z Združenimi državami Amerike na podlagi dvostranskih sporazumov, konvencij, pogodb, nacionalnega prava in dvostranskih dogovorov.

(2) Evropska unija je odločena, da bo izboljšala to sodelovanje, da bi se lahko na bolj učinkovit način spopadla zlasti z mednarodnim kriminalom in terorizmom.

(3) Svet je 26. aprila 2002 sklenil, da bo predsedstvu, s pomočjo Komisije, dovolil, da začne pogajanja z Združenimi državami Amerike, predsedstvo pa je v pogajanjih z Združenimi državami Amerike doseglo dva sporazuma o mednarodnem sodelovanju v kazenskih zadevah, enega o medsebojni pravni pomoči in drugega o izročitvi.

(4) Sporazuma bi bilo treba podpisati v imenu Evropske unije ob upoštevanju njune naknadne sklenitve. Evropska unija bo ob podpisu podala naslednjo izjavo:

"Evropska unija izjavlja, da je v postopku razvoja območja svobode, varnosti in pravice, katerega posledice bi lahko vplivale na sporazuma z Združenimi državami. Takšen razvoj bo Unija natančno preučila, zlasti kar zadeva člen 10(2) Sporazuma o izročitvi. Unija se želi posvetovati z Združenimi državami, da bi za razvoj dogodkov našla rešitev, ki vpliva na sporazuma, po potrebi vključno s pregledom sporazumov. Unija izjavlja, da člen 10 ne predstavlja precedensa za pogajanja s tretjimi državami."

(5) Sporazuma v členu 3(2) predvidevata, da se ob začetku uporabe dvostranskih pogodb med Združenimi državami Amerike in državami članicami Unije izmenjajo pisne instrumente. Člen 3(3) Sporazuma o medsebojni pravni pomoči predvideva podobno obveznost za tiste države članice, ki nimajo dvostranskih pogodb o medsebojni pravni pomoči z Združenimi državami. Da bi sestavile take pisne instrumente se morajo države članice uskladiti v okviru Sveta –

SKLENIL:

Člen 1

1. Predsednika Sveta se pooblašča, da imenuje osebo(-e), pooblaščeno(-e) za podpis sporazumov v imenu Evropske unije, s pridržkom njune sklenitve.

2. Besedilo sporazumov in spremna pojasnila o katerih je bilo med Evropsko unijo in Združenimi državami Amerike doseženo soglasje, so priloženi k temu sklepu.

Člen 2

1. Države članice sprejmejo vse potrebne ukrepe, da sestavijo pisne instrumente med njimi in Združenimi državami Amerike, kakor so navedeni v členu 3(2) Sporazuma o izročitvi in v členu 3(2) in (3) Sporazuma o medsebojni pravni pomoči.

2. Države članice usklajujejo svoje ravnanje iz odstavka 1 v okviru Sveta.

Člen 3

V primeru razširitve ozemeljske veljavnosti sporazumov v skladu z drugo alineo člena 20(1)(b) Sporazuma o izročitvi ali z drugo alineo člena 16(1)(b) Sporazuma o medsebojni pravni pomoči Svet soglasno odloča v imenu Evropske unije.

Člen 4

Ta sklep in njegove priloge se objavijo v Uradnem listu Evropske unije.

V Luxembourgu, 6. junija 2003

Za Svet

Predsednik

M. Chrisochoïdis

--------------------------------------------------
Sklep Komisije

z dne 13. marca 2002

o potrditvi ustanovitve in zadovoljivem začetku delovanja izraelskega sistema spremljanja dobre laboratorijske prakse (DLP)

(2002/227/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta 1999/662/ES z dne 19. julija 1999 o sklenitvi Sporazuma o medsebojnem priznavanju načel OECD za dobro laboratorijsko prakso (DLP) in o programih nadzora skladnosti med Evropsko skupnostjo in Državo Izrael [1] in zlasti člena 3(1) Sklepa,

po posvetovanju s Posebnim odborom, ki ga imenuje Svet,

ob upoštevanju naslednjega:

(1) Prva dva sestanka Skupnega odbora Evropske unije in Izraela, določena s Sporazumom, sta potekala 27. novembra 2000 in 16. novembra 2001 in omogočila podrobno preučitev ustanovitve izraelskega nacionalnega sistema nadzora DLP.

(2) Dodatne podatke, zahtevane s strani služb Komisije, so pravočasno zagotovili v Israel Laboratory Accreditation Authority (ISRAC), ki deluje kot nacionalni nadzorni organ DLP.

(3) V skladu s členom 11(2) in 11(3) Sporazuma se mora Skupnost strinjati, da je izraelski nadzorni sistem DLP ustanovljen in je začel ustrezno veljati, preden se lahko začetno obdobje konča –

SKLENILA NASLEDNJE:

Edini člen

Skupnost se strinja, da je izraelski nadzorni sistem DLP ustanovljen in je začel ustrezno veljati v začetnem obdobju tega sporazuma ter, da se začetno obdobje tako lahko konča za prehod na obdobje izvajanja Sporazuma najkasneje 1. maja 2002.

V Bruslju, 13. marca 2002

Za Komisijo

Pascal Lamy

Član Komisije

[1] UL L 263, 9.10.1999, str. 6.

--------------------------------------------------
Odločba št. 1919/2002/ES Evropskega parlamenta in Sveta

z dne 21. oktobra 2002

o spremembah Odločbe Sveta 96/411/ES o izboljšanju kmetijske statistike Skupnosti

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti člena 285(1) Pogodbe,

ob upoštevanju predloga Komisije [1],

v skladu s postopkom, določenim v členu 251 Pogodbe [2],

ob upoštevanju naslednjega:

(1) Namen Odločbe Sveta 96/411/ES je omogočiti kmetijski statistiki Skupnosti [3] boljše zadovoljevanje informacijskih potreb, ki izhajajo iz skupne kmetijske politike.

(2) V poročilu Komisije Evropskemu parlamentu in Svetu o napredku pri izvajanju Odločbe 96/411/ES je uresničevanje navedene odločbe ocenjeno pozitivno.

(3) Proces prilagajanja nacionalnih statističnih sistemov zahtevam, ki izhajajo iz razvoja skupne kmetijske politike, še ni končan.

(4) Notranji razvoj skupne kmetijske politike, pa tudi zunanje okolje širitve na Vzhod in začetek novega kroga večstranskih trgovinskih pogajanj zahtevajo boljše ugotavljanje statističnih potreb in, kjer je primerno, dopolnitev veljavnega ureditvenega okvira, določajočega obseg statističnih informacij o skupni kmetijski politiki, ki jih morajo države članice dati na voljo Komisiji.

(5) Predlog za odločbo Evropskega parlamenta in Sveta o Statističnem programu Skupnosti 2003 do 2007 [4] priporoča nadaljevanje ukrepov za izboljšanje obstoječe kmetijske statistike in načrtovanje prihodnjega razvoja, da bi izpolnil zahteve skupne kmetijske politike.

(6) Instrument, ki ga uvaja Odločba 96/411/ES, je pospešil proces prilagajanja sistema kmetijske statistike Skupnosti razvoju statističnih potreb skupne kmetijske politike. Da bi ta proces podaljšali, je treba spremeniti Odločbo 96/411/ES –

SPREJELA NASLEDNJO ODLOČBO:

Člen 1

Odločba 94/411/ES se spremeni:

1. v členu 3 se izraz "v obdobju 2000 do 2002" nadomesti z izrazom "v obdobju 2003 do 2007"

2. v členu 6 se odstavek 4 nadomesti z naslednjim:

"4. Finančni okvir za izvajanje tega programa se za obdobje od 2003 do 2007 določi na 5 milijonov EUR.

Letna sredstva odobrijo organi za izvajanje proračuna v mejah finančnih napovedi."

3. v členu 11 se letnica "2002" nadomesti z letnico "2007"

4. v členu 11 se izraz "po posvetovanju s Stalnim odborom za statistiko kmetijstva" črta.

Člen 2

Ta odločba začne veljati tretji dan po objavi v Uradnem listu Evropskih skupnosti.

Člen 3

Ta odločba je naslovljena na države članice.

V Luxembourgu, 21. oktobra 2002

Za Evropski parlament

Predsednik

P. Cox

Za Svet

Predsednik

P. S. Møller

[1] UL C 126 E, 28.5.2002, str. 403.

[2] Mnenje Evropskega parlamenta z dne 3. septembra 2002 (še ni bilo objavljeno v Uradnem listu) in Sklep Sveta z dne 14. oktobra 2002.

[3] UL L 162, 1.7.1996, str. 14. Odločba, kakor je bila nazadnje spremenjena z Odločbo št. 2298/2000/ES Evropskega parlamenta in Sveta (UL L 263, 18.10.2000, str. 1).

[4] UL C 75 E, 26.3.2002, str. 274.

--------------------------------------------------
Odločba Komisije

z dne 11. februarja 2002

o spremembi Direktive 92/33/EGS, da se podaljša odstopanje v zvezi z uvoznimi pogoji za razmnoževalni in sadilni material zelenjadnic iz tretjih držav

(notificirano pod dokumentarno številko K(2002) 427)

(Besedilo velja za EGP)

(2002/111/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/33/EGS z dne 28. aprila 1992 o trženju razmnoževalnega in sadilnega materiala zelenjadnic, razen semena [1], kakor je bila nazadnje spremenjena z Odločbo Komisije 1992/29/ES [2], in zlasti drugega pododstavka člena 16(2) Direktive,

ob upoštevanju naslednjega:

(1) V skladu s členom 16(1) Direktive 92/33/EGS mora Komisija odločiti, ali je razmnoževalni in sadilni material zelenjadnic razen semena, ki je proizveden v tretji državi in zagotavlja enaka jamstva glede obveznosti dobavitelja, istovetnosti, značilnosti, zdravstvenega stanja rastlin, načina proizvodnje, pakiranja, nadzora, označevanja in ožigosanja, v vseh teh pogledih enakovreden razmnoževalnemu in sadilnemu materialu zelenjadnic razen semena, proizvedenemu v Skupnosti in v skladu z zahtevami in pogoji navedene direktive.

(2) Vendar trenutno razpoložljivi podatki o pogojih, veljavnih v tretjih državah, še vedno ne zadostujejo, da bi Komisija na tej stopnji sprejela kakršno koli odločitev v zvezi s katero koli tretjo državo.

(3) Da se prepreči motnje v tokovih blagovne menjave, naj se državam članicam, ki uvažajo razmnoževalni in sadilni material zelenjadnic, razen semena iz tretjih držav, dovoli, da se za take proizvode še naprej uporabljajo pogoji, enaki tistim, ki veljajo za podobne proizvode Skupnosti v skladu s členom 16(2) Direktive 92/33/EGS.

(4) Rok za uporabo odstopanja, predvidenega s prvim pododstavkom člena 16(2), Direktive 92/33/EGS, ki je bil z Odločbo 1999/29/ES podaljšan do 31. decembra 2001, je treba ponovno ustrezno podaljšati.

(5) Ukrepi, predvideni s to odločbo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo –

SPREJELA NASLEDNJO ODLOČBO:

Člen 1

V prvem pododstavku člena 16(2) Direktive 92/33/EGS se datum "31. december 2001" nadomesti z datumom "31. december 2004".

Člen 2

Ta odločba je naslovljena na države članice.

V Bruslju, 11. februarja 2002

Za Komisijo

David Byrne

Član Komisije

[1] UL L 157, 10.6.1992, str. 1.

[2] UL L 8, 14.1.1999, str. 29.

--------------------------------------------------
Odločba Komisije

z dne 30. januarja 2002

o spremembi Odločbe 97/569/ES o sestavi začasnih seznamih obratov tretjih držav, iz katerih države članice dovolijo uvoz mesnih izdelkov, da se v njih vključi malezijski obrat

(notificirano pod dokumentarno številko K(2002) 328)

(Besedilo velja za EGP)

(2002/74/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za pripravo seznamov obratov v tretjih državah iz katerih države članice dovolijo uvoz določenih proizvodov živalskega porekla, ribiških proizvodov ali živih školjk [1], kakor je bila nazadnje spremenjena z Odločbo 2001/4/ES [2], in zlasti člena 2(4) Odločbe,

ob upoštevanju naslednjega:

(1) Začasni seznami obratov v tretjih državah, iz katerih države članice dovolijo uvoz mesnih izdelkov, so bili sestavljeni z Odločbo Komisije 97/569/ES [3], kakor je bila nazadnje spremenjena z Odločbo 2000/555/ES [4].

(2) Komisija je od Malezije prejela podatke o obratu za proizvodnjo perutninskega mesa z zagotovili, da v celoti izpolnjuje ustrezne zdravstvene zahteve Skupnosti in da bodo v primeru, če obrat ne bi izpolnjeval teh zahtev, njegove izvozne dejavnosti v Evropsko skupnost začasno ustavljene.

(3) Začasni seznam obratov, ki proizvajajo proizvode iz perutninskega mesa, se tako lahko sestavi za Malezijo, Odločbo 97/569/ES pa je treba ustrezno spremeniti.

(4) Ukrepi, predvideni v tej odločbi, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Besedilo Priloge k tej odločbi se doda Prilogi k Odločbi 97/569/ES.

Člen 2

Ta odločba je naslovljena na države članice.

V Bruslju, 30. januarja 2002

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 2, 5.1.2001, str. 21.

[3] UL L 234, 26.8.1997, str. 16.

[4] UL L 235, 19.9.2000, str. 25.

--------------------------------------------------

PRILOGA

Malezija

1 | 2 | 3 | 4 | 5 |

49 | Prima Agri-Products Sdn. Bhd | Bandar Baru Bangi, Selangor, Malezija | | PMP |

--------------------------------------------------
Odločba Komisije

z dne 12. decembra 2002

o seznamu obratov na Falklandskih otokih, ki jim je dovoljen izvoz svežega mesa v Skupnost

(notificirano pod dokumentarno številko K(2002) 4988)

(Besedilo velja za EGP)

(2002/987/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 72/462EGS z dne 12. decembra 1997 o problemih v zvezi z zdravstvenim varstvom živali in veterinarskimi pregledi ob uvozu govedi, ovac in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Uredbo Sveta (ES) št. 1452/2001 [2] in zlasti členov 4(1) in 18(1) Direktive,

ob upoštevanju naslednjega:

(1) Obratom v tretjih državah se lahko dovoli izvoz svežega mesa v Skupnost le, če izpolnjujejo splošne in posebne pogoje, predpisane v Direktivi 72/462EGS.

(2) Po misiji Komisije je videti, da so razmere v zvezi z zdravstvenim varstvom živali na Falklandskih otokih ugodne v primerjavi z razmerami v državah članicah, zlasti kar zadeva prenos bolezni z mesom, in da je izvajanje veterinarskega nadzora pri proizvodnji svežega mesa zadovoljivo.

(3) Za namen člena 4(3) Direktive 72/462EGS so Falklandski otoki poslali podrobne podatke o obratu, ki bi mu morali dovoliti izvoz svežega mesa v Skupnost.

(4) Inšpekcijski pregled Skupnosti je pokazal, da so higienski standardi v tem obratu zadovoljivi in da ga je torej mogoče vključiti na prvi seznam obratov, ki se sestavi skladno s členom 4(1) Direktive 72/462EGS, iz katerih je dovoljen uvoz svežega mesa. Za uvoz svežega mesa iz obrata, navedenega na seznamu v Prilogi, še naprej veljajo že sprejete določbe, splošne določbe Pogodbe in zlasti drugi veterinarski predpisi Skupnosti o zdravstveni zaščiti.

(5) Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

1. Obratu na Falklandskih otokih, navedenem v Prilogi, se odobri izvoz svežega mesa v Skupnost.

2. Za uvoz iz tega obrata še naprej veljajo veterinarski predpisi Skupnosti o javnozdravstveni zaščiti.

Člen 2

Ta odločba je naslovljena na države članice.

V Bruslju, 13. decembra 2002

Za Komisijo

David Byrne

Član Komisije

[1] UL L 302, 31.12.1972, str. 28.

[2] UL L 198, 21.7.2001, str. 11.

--------------------------------------------------

PRILOGA

Država: Falklandski otoki

Št. veterinarske odobritve | Obrat/naslov | Mesto/regija | Kategorija | SR |

SL | CP | CS | B | S/G | P | SP |

(FK) 01 | Falkland Island Meat Company | Stanley, Falkland Islands | X | X | X | | X | | |

--------------------------------------------------
Sklep Sveta

z dne 10. decembra 2002

o izvajanju Skupnega ukrepa 2002/210/SZVP o Policijski misiji Evropske unije

(2002/968/SZVP)

SVET EVROPSKE UNIJE JE –

ob upoštevanju Skupnega ukrepa Sveta 2002/210/SZVP z 11. marca 2002 o Policijski misiji Evropske unije (EUPM) [1] in zlasti njegovega člena 9(1)(b), zadnji pododstavek, v povezavi z drugo alineo člena 23(2) Pogodbe o Evropski uniji,

ker mora Svet sprejeti odločitev o dokončnem proračunu za leto 2003 –

SKLENIL:

Člen 1

1. Proračun EUPM za 2003 znaša 38 milijonov eurov, od katerih se referenčni znesek 20 milijonov financira skupno iz splošnega proračuna Evropske unije.

2. Vodenje odhodkov, financiranih iz proračuna Skupnosti in določeno v odstavku 1, poteka glede na postopke in pravila Skupnosti, ki veljajo za proračunske zadeve, z izjemo, da zneski pred-financiranja ne ostanejo last Skupnosti.

Člen 2

Ta sklep začne veljati z dnem sprejetja.

Člen 3

Ta sklep se objavi v Uradnem listu.

V Bruslju, 10. decembra 2002

Za Svet

Predsednik

P. S. Møller

[1] UL L 70, 13.3.2002, str. 1

--------------------------------------------------
Odločba Komisije

z dne 15. oktobra 2002

o spremembi Odločbe 2000/807/ES o kodificirani obliki in kodah za prijavljanje živalskih bolezni v skladu z Direktivo Sveta 82/894/EGS

(notificirano pod dokumentarno številko K(2002) 3786)

(Besedilo velja za EGP)

(2002/807/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 82/894/EGS z dne 21. decembra 1982 o prijavljanju živalskih bolezni v Skupnosti [1], nazadnje spremenjene z Odločbo Komisije 2000/556/ES [2], in zlasti prve alinee člena 5(2) Direktive,

ob upoštevanju naslednjega:

(1) Odločba Komisije 2000/807/ES [3] določa kodificirano obliko in kode za prijavljanje živalskih bolezni v skladu z Direktivo Sveta 82/894/EGS.

(2) Sklep 2002/309/ES Euratom, Sveta, in Komisije v zvezi s Sporazumom o znanstvenem in tehnološkem sodelovanju, z dne 4. aprila 2002 o sklenitvi sedmih sporazumov s Švicarsko konfederacijo [4], predvideva sprejem Sporazuma med Evropsko skupnostjo in Švicarsko konfederacijo o trgovini s kmetijskimi proizvodi in zahteva, da se Švica vključi v Sistem prijavljanja živalskih bolezni (ADNS).

(3) Na ADNS-listo živalskih bolezni, ki jih je treba prijaviti, je treba uvrstiti tudi kužno malokrvnost in virusno hemoragično septikemijo pri lososih, saj sta ti bolezni navedeni na Seznamu I oz. Seznamu II v Prilogi A k Direktivi Sveta 91/67/EGS z dne 28. januarja 1991 o pogojih v zvezi z zdravstvenim varstvom, ki urejajo dajanje na trg živali in proizvodov iz ribogojstva [5], kakor je bila nazadnje spremenjena z Direktivo 98/45/ES [6].

(4) Da bi omogočili ločeno prijavo izbruha klasične prašičje kuge pri divjih prašičih od izbruha te bolezni pri domačih prašičih in da bi bilo možno ločeno prijaviti različne podvrste prašičje kuge, je treba za te bolezni dodeliti različne kode.

(5) Zaradi zaščite zaupnosti posredovanih podatkov se priloge k tej odločbi ne smejo objaviti.

(6) Zato je treba Odločbo 2000/807/ES temu primerno spremeniti.

(7) Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Prilogi IV in VII k Odločbi 2000/807/ES se spremenita v skladu s prilogami k tej odločbi.

Člen 2

Ta odločba je naslovljena na države članice.

V Bruslju, 15. oktobra 2002

Za Komisijo

David Byrne

Član Komisije

[1] UL L 378, 31.12.1982, str. 58.

[2] UL L 235, 19.9.2000, str. 27.

[3] UL L 326, 22.12.2000, str. 80.

[4] UL L 114, 30.4.2002, str. 1.

[5] UL L 46, 19.2.1991, str. 1.

[6] UL L 189, 3.7.1998, str. 12.

--------------------------------------------------
Sklep Komisije

z dne 5. avgusta 2002

o spremembi Sklepa 2000/137/ES o sprejemu zavez, ponujenih v povezavi s protidampinškim postopkom v zvezi z uvozom nekaterih brezšivnih cevi iz železa ali nelegiranega jekla s poreklom iz Hrvaške in Ukrajine, ter o umiku zaveze

(2002/669/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti [1], kakor je bila nazadnje spremenjena z Uredbo (ES) št. 2238/2000 [2], in zlasti člena 8 Uredbe,

po posvetovanju s Svetovalnim odborom,

ob upoštevanju naslednjega:

A. PREDHODNI POSTOPEK

(1) 19. novembra 1998 je Komisija začela protidampinški postopek v zvezi z uvozom nekaterih brezšivnih cevi iz železa ali nelegiranega jekla [3] s poreklom, med drugim, iz Ukrajine.

(2) Iz tega postopka je sledila uvedba protidampinške dajatev z Uredbo Sveta (ES) št. 348/2000 [4] februarja 2000 z namenom odprave škodljivih učinkov dampinga.

(3) Vzporedno je Komisija s Sklepom št. 2000/137/ES [5] sprejela skupno cenovno zavezo do določenega praga obsega od treh ukrajinskih izvoznikov, Dnepropetrovsk Tube Works (DTW), Nikopol Pivdennotrubny Works (kasneje spremenjeno v Nikopolsky Seamless Tube Plant, Niko Tube [6] in Nizhnedneprovsky Tube Rolling Plant (NTRP), katerih izdelki so bili oproščeni protidampinške dajatve s členom 2(1) Uredbe (ES) št. 348/2000.

B. PROSTOVOLJNI UMIK SKUPNE ZAVEZE

(4) DTW, Niko Tube in NTRP so obvestili Komisijo, da želijo umakniti to skupno zavezo. V skladu s tem je treba imena DTW, Niko Tube in NTRP izbrisati s seznama podjetij, katerih izdelki so oproščeni protidampinške dajatve po členu 1 Sklepa 2000/137/ES.

(5) Vzporedno z navedenim sklepom je Svet z Uredbo (ES) št. 1515/2002 [7] tudi odpravil oprostitev protidampinške dajatve, odobreno DTW, Niko Tube oz. NTRP, s spremembo člena 2 Uredbe (ES) št. 348/2000 –

SPREJELA NASLEDNJI SKLEP:

Člen 1

Skupna zaveza, sprejeta s strani Dnepropetrovsk Tube Works, Nikopol Pivdennotrubny Works (kasneje spremenjeno v Nikopolsky Seamless Tube Plant, "Niko Tube") in Nizhnedneprovsky Tube Rolling Plant (NTRP), se umakne.

Člen 2

Tabela iz člena 1 Sklepa št. 2000/137/ES se zamenja z naslednjo tabelo:

"Država | Proizvajalec | Dodatna oznaka TARIC |

Hrvaška | Željezara Sisak d.d., Sisak | A064" |

Člen 3

Ta odločba se začne uporabljati dan po objavi v Uradnem listu Evropskih skupnosti.

V Bruslju, 5. avgusta 2002

Za Komisijo

Pascal Lamy

Član Komisije

[1] UL L 56, 6.3.1996, str. 1.

[2] UL L 257, 11.10.2000, str. 2.

[3] UL C 353, 19.11.1998, str. 13.

[4] UL L 45, 17.2.2000, str. 1.

[5] UL L 46, 18.2.2000, str. 34.

[6] UL C 198, 13.7.2001, str. 2.

[7] UL L 228, 24.8.2002, str. 8.

--------------------------------------------------
Sklep Sveta

z dne 22. julija 2002

o sklenitvi Konvencije o ohranjanju in upravljanju ribolovnih virov v jugovzhodnem Atlantiku s strani Evropske skupnosti

(2002/738/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Skupnost je pristojna za sprejemanje ukrepov za ohranjanje in upravljanje ribolovnih virov in za sklepanje sporazumov z drugimi državami in mednarodnimi organizacijami.

(2) Skupnost je pogodbenica Konvencije Združenih narodov o pomorskem pravu, ki zavezuje vse članice mednarodne skupnosti k sodelovanju pri ohranjanju in upravljanju morskih bioloških virov.

(3) Skupnost je podpisala Sporazum o izvajanju določb Konvencije Združenih narodov o pomorskem pravu z dne 10. decembra 1982 v zvezi z ohranjanjem in upravljanjem čezconskih staležev rib in izrazito selitvenih staležev rib [3], vendar mora še dokončati postopek ratifikacije.

(4) Skupnost je dejavno sodelovala v postopku priprave Konvencije o ohranjanju in upravljanju ribolovnih virov v jugovzhodnem Atlantiku, ki se je začel leta 1997, skupaj z obalnimi državami in drugimi zainteresiranimi strankami. To konvencijo je podpisala na diplomatski konferenci v Windhoeku, Namibija, dne 20. aprila 2001, v skladu s sklepom, ki ga je v ta namen sprejel Svet [4].

(5) Ribiči Skupnosti delujejo na območju Konvencije. Zato je v interesu Skupnosti, da postane polnopravna članica regionalne ribolovne organizacije, ustanovljene v skladu s to konvencijo. Skupnost naj zato odobri Konvencijo –

SKLENIL:

Člen 1

V imenu Evropske skupnosti se odobri Konvencija o ohranjanju in upravljanju ribolovnih virov v jugovzhodnem Atlantiku.

Besedilo Konvencije je priloženo temu sklepu.

Člen 2

Predsednik Sveta se pooblasti za imenovanje oseb, pooblaščenih za deponiranje listine o odobritvi pri generalnem direktorju Organizacije Združenih narodov za prehrano in kmetijstvo v skladu s členom 25(2) Konvencije.

V Bruslju, 22. julija 2002

Za Svet

Predsednik

P. S. Møller

[1] UL C 75 E, 26.3.2002, str. 113.

[2] Mnenje z dne 4. julija 2002 (še ni objavljeno v Uradnem listu Evropskih skupnosti).

[3] UL L 189, 3.7.1998, str. 14.

[4] UL L 111, 20.4.2001, str. 15.

--------------------------------------------------